תאוריות קשר הקשורות לחיות בישראל

תאוריות קשר הקשורות לחיות בשימוש צבאי בישראל הן טענות החוזרות ונשמעות בתקשורת ורשת האינטרנט, בדרך כלל מפי מדינות בעלות אופי איסלמי, הטוענות לשימוש ישראלי בחיות הבר לתקיפת אזרחים ולמטרות ריגול. קונספירציות אלו מדווחות לעיתים קרובות כמזימה ציונית או ישראלית. דוגמאות נפוצות הן אירוע תקיפות הכרישים בשארם א-שייח', טענות חזבאללה לשימוש ישראלי בעיטי ריגול, ותפיסת נשרים במדבריות ערב הסעודית, שנטען שנשאו עליהן מערכת GPS. עופות (כמו בעלי חיים רבים אחרים) מטובעים לרוב עם מכשירי מעקב שם GPS או טבעות זיהוי כדי לעקוב אחר תנועותיהם לצורך מטרות כתיעוד נדידה. הרזולוציה הגבוהה של מסלולים המתקבלים ממערכת התומכת ב-GPS יכולים לאפשר שליטה הדוקה יותר על מחלות מידבקות המועברות על ידי בעלי חיים כגון זן H5N1 של שפעת העופות. לדברי אוהד הצופה, אקולוג עופות ברשות הטבע והגנים, הרעיון שציפורים מתויגות משמשות לריגול הוא אבסורדי. "ציפורים וחיות בר אחרות שייכים לכולנו ואנחנו חייבים לשתף פעולה", קבע. "בורות גורמת לאמונות המטופשות הללו שהן משמשות לריגול".[דרוש מקור] הבזים הופכים נפוצים בישראל ובטורקיה במהלך עונת הרבייה. ב-2013, בז שעל כף רגלו נמצא תווית ישראלית, התגלה על ידי כפריים בנפת אלזי שבטורקיה. צוות רפואי מאוניברסיטת פיראט (אנ') זיהה את הבז כ"מרגל ישראלי" באחד ממסמכיהם. חרף כך, לאחר בדיקות רפואיות מעמיקות, שכללו סריקות של קרני רנגן, לא נמצא כי הבז נושא עמו כל ציוד חשמלי. לא הוגשו כל כתבי אישום, והבז הורשה להמשיך במעופו. במאי 2012 מצאו כפריים מדרום העיר גזיאנטפ שבטורקיה שרקרק מצוי. על כף רגלו של השרקרק נמצאה תווית מישראל, שנעשה בה שימוש על ידי חובבי טבע כדי לעקוב אחרי מסלול מעופו של השרקרק. הכפריים חששו, כי השרקרק עלול לשאת עמו צ'יפ זעיר מבית קהילת המודיעין הישראלית כדי לרגל באזור. ראש המנהלה המחוזית לטבע ולבעלי חיים בגזיאנטפ, אקיף אסלאנפאי, בחן את גופתו של השרקרק. הלה טען כי הוא מצא ש"אפו של השרקרק שונה ובהירה הרבה יותר מאפיהם של שרקרקים אחרים" וש"היא תוכל לאפשר הקלטה וצילום, כפי שעושה ישראל פעמים רבות". יחידה אנטי-טרוריסטית החלה להתערב בנושא, עוד לפני שמשרד החקלאות הטורקי הודיע לכפריים כי יש נוהג להצמיד טבעות לרגליהן של ציפורים נודדות כדי לעקוב אחרי מעופן. כתב ה-BBC, ג'ונתן הד (אנ'), כתב את דעתו בנושא התקרית: "תאוריות קשר בלתי סבירות יכולות להתפתח בקלות בטורקיה, ובמיוחד כאשר מדובר בישראל". בדצמבר 2012 דיווח עיתון סודני כי ממשלת סודאן לכדה נשר במערב דארפור, שלדבריהם, תויג בעברית וצויד במכשירים אלקטרוניים ושימש לריגול. אוהד הצופה, אקולוג העופות, אמר לאתר החדשות הישראלי ynet כי זהו נשר צעיר שתויג, יחד עם 100 אחרים, באוקטובר, ושהיו לו שתי רצועות כנף ושבב GPS מתוצרת גרמניה. הצופה הכחיש כי למכשיר היו יכולות צילום כלשהן.[דרוש מקור] בראיון ל-CNN הוא הצהיר כי "אני לא מומחה למודיעין, אבל מה נלמד מהצבת מצלמה על נשר? אתה לא יכול לשלוט בו. זה לא מזל"ט שאתה יכול לשלוח לאן שאתה רוצה. מה יהיה היתרון של צפייה בנשר אוכל את תוכו של גמל מת?". הנשר המקראי כמעט ונעלם מהרי ישראל והוא מצוי כעת בפרויקט השבה מחדש. כחלק מהפרויקט הזה, נשרים מתויגים במכשירי רדיו ותוויות כדי לעקוב אחר האוכלוסייה. ב-2011, נשר מקראי עם מוטת כנפיים של כ-2.4 מטרים נתפס על ידי צייד ליד חאיל, ערב הסעודית כשהוא עונד מכשיר GPS ותג רגל של אוניברסיטת תל אביב. שמועות נפוצו בקרב המקומיים, שחוזרות על עצמן בעיתונים סעודיים, כי הציפור נשלחה על ידי ישראל לרגל אחרי המדינה. הנסיך בנדר בן סולטאן א-סעוד, אז המזכיר הכללי של המועצה לביטחון לאומי של סעודיה, דחה את השמועות ואמר שהציוד על הציפור היה שם למחקר מדעי, וכי הציפור תשוחרר במהירות. רשויות חיות הבר הסעודיות הסכימו שהציוד נועד למטרות מדעיות בלבד. לדברי בנדר בן סולטאן, "כמה עיתונאים סעודים מיהרו להעביר את החדשות על הציפור הזו כדי לקבל סקופ מבלי לבדוק את המידע... הם היו צריכים לשאול את הרשויות המוסמכות על הציפור לפני פרסום חדשות כאלה". גורמים ישראליים תיארו את השמועה כ"מגוחכת" ואמרו שהם "המומים". דובר רשות הגנים והטבע בישראל אמר בעיתון הישראלי מעריב כי מדענים ישראלים משתמשים במכשירי GPS כדי לעקוב אחר נתיבי נדידה. "המכשיר לא עושה יותר מאשר לקבל ולאחסן נתונים בסיסיים על מקום הימצאה של הציפור".[דרוש מקור] האורניתולוג הישראלי יוסי לשם מאוניברסיטת תל אביב אמר כי זהו המעצר השלישי מסוגו של ציפור שאחריה עקבו מדענים ישראלים בשלושה עשורים. הוא דיווח כי השלטונות הסודניים עצרו רחם בסוף שנות ה-70, ושקנאי בתחילת שנות ה-80, שניהם נושאים ציוד ישראלי המשמש למעקב אחר נדידת בעלי חיים. בינואר 2016, נשר מקראי עם תג ישראלי נלכד על ידי תושבי הכפר הלבנוני בינת ג'בייל בחשד לריגול לאחר שעף ארבעה קילומטרים מעבר לגבול. הציפור הייתה קשורה בחבל, ולפי גורמי הביטחון הלבנוניים, שימשה לאיתור אמצעי האזנה. הציפור הוחזרה מאוחר יותר לישראל על ידי גורמים באו"ם. ב-2013, טען ארגון חזבאללה כי הוא עצר מספר עיטים שריגלו, לכאורה, למען מדינת ישראל. הם טענו שהעיט הוא אחד מציפורים רבות שנשלחה על ידי ישראל לרגל ולאסוף מידע באמצעות משדרי GPS ברחבי המזרח התיכון. העיט שנלכד, ונמסר לחזבאללה, היה עיט ניצי צעיר. האורניתולוג הישראלי יוסי לשם אמר שהוא עקב אחר הציפור לצורך מחקר ו"מתוסכל מאוד" שהיא נהרגה. "למרבה הצער, הציפור הזו עשתה את הטעות הטיפשית שעברה ללבנון" עיט מטובע נדיר משמורת גמלא שנלכד על ידי האופוזיציה הסורית ובהתחלה נחשד בנשיאת מכשירי ריגול אלקטרוניים הוחזר לישראל ב-5 בספטמבר 2017, כמחווה להכרה בטיפול הרפואי שישראל העניקה לסורים במהלך מלחמת האזרחים בסוריה. בדצמבר 2010, מספר תקיפות כרישים אירעו ליד אתר הנופש שארם א-שייח' שבדרום סיני במצרים. בעקבות התקיפות, בראיון בתוכנית הטלוויזיה הפופולרית אך השנויה במחלוקת "מצרים היום" של תאופיק עוכשה, קפטן מוסטפא איסמעיל, שהוצג כ"צוללן מפורסם", טען כי מכשיר ה-GPS שנמצא על אחד הכרישים הוא למעשה "מכשיר מנחה" שנשתל על ידי סוכנים ישראלים. מושל דרום סיני, מוחמד עבדול פאדהיל שושה, בראיון לטלוויזיה, אמר בתחילה: "מה שנאמר על כך שהמוסד השליך את הכריש הקטלני [בים] כדי לפגוע בתיירות במצרים לא בא בחשבון. אבל צריך זמן כדי לאשר זאת." משרד החוץ הישראלי, בתגובה, שיער ששושה ראה "מלתעות פעם אחת יותר מדי". מאוחר יותר דחה המושל כל קשר בין האירוע לישראל. פרופסור מחמוד הנאפי, ביולוג ימי מאוניברסיטת תעלת סואץ, תיאר את הקשר הקונספירטיבי לישראל כ"עצוב", הצביע על כך שמכשירי GPS משמשים ביולוגים ימיים כדי לעקוב אחר כרישים, ולא כדי לשלוט בהם מרחוק. גורמים רשמיים מצריים הציעו כי ההתקפות נבעו מדיג יתר, האכלה בלתי חוקית, השלכת פגרי כבשים מעל הסיפון או טמפרטורות מים גבוהות בצורה יוצאת דופן. עמר יוסף, פרופסור משנה למדעי המדינה באוניברסיטה האמריקאית בקהיר, כתב שתיאוריות קונספירציה זו ותיאוריות קונספירציה דומות אחרות נובעות מתפיסה מוטעית בציבור המצרי לפיה ישראל היא כל יכולה. יוסף כתב, "אף על פי שלטענות מסוג זה אין בסיס עובדתי או הגיוני, אף אחד לא עוצר לשאול מדוע צריכה ישראל הניצבת בפני אתגרים ביטחוניים רציניים (איראן, חמאס, חזבאללה וכו') להתעסק בדברים מסוג זה". בין היונקים שצוין כי ישראל משתמש בהם בתאוריות קונספירציה הם חזיריים, צבועיים, מכרסמים ודולפינים. הפעם הראשונה בה עלתה האשמה נגד ישראל בדבר העסקת דולפיני ריגול היה ב-19 באוגוסט 2015, כאשר גדודי עז א-דין אל-קסאם של החמאס טענו שלכדו דולפין נושא מצלמה וציוד ריגול נוסף מול חופי עזה. סוכנות הידיעות פארס האיראנית טענה שלא מדובר בדולפין, אלא "דולפין רובוטי תוצרת-ישראל המצויד באמצעי ביון, כולל מצלמות וידאו". "ישראל לא עוצרת במלחמה אלימה נגד עזה", אמר דובר עיתון אל קודס. "כעת היא (ישראל) מגייסת חיית ים תמימה, הדולפין, הידועה בקשריה הטובים עם בני האדם, בכדי להרוג את כוחות הים של בריגדת קאסם". צה"ל לא הגיב להאשמות, אך מגזין Foreign Policy ציין שבעוד "דולפינים משמשים צבאות רבים בעולם, כולל ארצות הברית ורוסיה, הטענה הנוכחית מצטרפת ככל הנראה למחוזות תאוריות הקונספירציה: הטענה החוזרת שסוכנויות הביון הישראליות משתמשות בכל מני ציפורים וחיות אחרות ככלי ריגול". ובכל זאת, בינואר 2022 דובר גדודי עז א-דין אל-קסאם טען בהודעת וידאו שכוחות הביטחון הישראליות השתמשו לאחרונה פעם נוספת בדולפין, בכדי לרדוף אחר "אנשי צפרדע" של החמאס מול חופי עזה. בכמה הזדמנויות האשים נשיא הרשות הפלסטינית, אבו מאזן, את ישראל בשחרור חזירי בר כדי להרוס שדות חקלאיים בגדה המערבית כדי להפחיד חקלאים פלסטינים. ב-5 במאי 2016, ילדה פלסטינית בת 10 ננשכה בידה על ידי חזיר בר או חזיר וסבלה מהלם כתוצאה מכך. פלסטינים האשימו את המתנחלים בשחרור מכוון של חזירים כדי לתקוף בכוונה כפריים כדרך להרחיק אותם מאדמתם. בעוד שאחרים טענו שגדר ההפרדה "השפיעה על בית הגידול של חזירי בר, מה שעשוי להוביל לריכוזים גבוהים יותר של אוכלוסיית החיה באזורים מסוימים." האשמות הקשורות לחולדות הופיעו בחדשות ב-13 במרץ 2018 כשמנחה הטלוויזיה הירדני ד"ר באכר אל-עבאדי אמר לצופים שלו בערוץ הראשי בטלוויזיה הירדנית: "הישות הציונית אספה את כל החולדות הנושאות את מגפת דבר הבלוטות בנורווגיה, ושחררה אותן בכל מחוזות מצרים ליד סיני. לפי מספר מקורות מצריים, מבצע זה התרחש בשנת 1967, וחולדות אלו עדיין קיימות בכמות גדולה מאוד. חולדות אלו מתרבות מהר מאוד וגורמות לפגיעה משמעותית בגידולים. הם טורפים את היבולים הללו מהר מאוד והורסים מגדלי החמצת תבואה. אפילו ילדים אינם בטוחים מהם. חולדות אלה נושכות לעיתים קרובות גפיים של ילדים. לפי מקורות אלו, הישות הציונית, מאז תחילת הנורמליזציה של קשריה עם קהיר, הצליחה להבריח למצרים דשנים כימיים וזרעים רקובים, מה שהוביל להרס של שטחי אדמה ויבולים נרחבים במצרים. מדובר במבצע אסטרטגי מתוכנן היטב, עם השלכות לטווח קצר ולטווח ארוך, אך המטרה הברורה היא להשמיד את העולם הערבי." בפברואר 2018, חסן פירוזאבאדי, יועץ צבאי של המנהיג העליון האיראני עלי חמינאי, האשים את מדינות המערב, כולל ישראל, בריגול אחר אתרי גרעין איראניים באמצעות לטאות וזיקיות, שלדבריו מושכים "גלי אטום". "גילינו שהעור שלהם מושך גלים אטומיים ושהם היו מרגלי גרעין שרצו לגלות היכן בתוך הרפובליקה האסלאמית של איראן יש לנו מכרות אורניום והיכן אנו עוסקים בפעילות אטומית", אמר. ג'יימס היידר כתב ב"טיימס" וקשר את התגובות לתקרית הכריש לאלו לתקרית הנשר וייחס את התגובות במדינות ערב ל"פרנויה בקרב אויבי ישראל וחבריה הנומינליים", והוסיף כי "הראיות לכך שהמוסד משתמש בבעלי חיים הן מועטות". גם ג'קסון דיהל מ"וושינגטון פוסט" קישר בין שני האירועים, וכתב שתקשורת ופקידים ערביים שמפיצים שמועות של כרישי המוסד וציפורי ריגול "ראוי ללעג", בעודו מזכיר את התיאוריה של ברט סטפנס, שתיאוריות הקונספירציה הן דוגמה ל"השפלה של המוח הערבי", כתב דיהל שלפרנויה למעשה יש גם הסבר שפיר יותר, שכן הפעולות החשאיות האמיתיות של ישראל "פנטסטיות כמעט כמו פנטזיות". בשנת 2011 פרסם ג'יהאד אל חזן מהעיתון הלבנוני דאר אל חייט טור המנתח תיאוריות קונספירציה הקשורות לבעלי חיים, והסביר שמושג הקונספירציה אינו מיוחד לערבים. לדברי דאר אל חייט, אנשים "תמיד מחפשים הסברים שמתאימים לדעות הקדומות או לגחמותיהם, אפילו שהסברים כאלה נותנים לרוב לאמת, היגיון והיגיון סטירת לחי". גיל ירון כתב בטורונטו סטאר (אנ') ש"בעלי חיים רבים ללא ספק משרתים בצבא ובשירותי הביטחון של ישראל: כלבים מרחרחים פצצות ואלפקה עוזרת למטפסי הרים לשאת את משאם. [...] אבל סיפורים על שימוש בכרישים, ציפורים, מכרסמים או כפי שנטען גם בחרקים בשירות הצבא הם יותר פרי דמיון מאשר עובדה קשה." Office of Communications. "USGS Release: Satellites Help Scientists Track Migratory Birds: GPS the Latest Tool in Fight Against Avian Influenza (9/6/2006 9:38:16 AM)". O'Sullivan, Arieh (11 באוגוסט 2011). "White bird down leads to delicate rescue operation. Some see a spy in every GPS-carrying pelican, but Israel gives no credence to 'stupid belief'". The Jerusalem Post. אורכב מ-המקור ב-24 בספטמבר 2015. נבדק ב-20 באוגוסט 2015. {{cite news}}: (עזרה) Turkey Clears Bird Of Spying For Israel; Kestrel Is Just Latest In Long List Of Suspected Animal Mossad Agents, באתר "International Business Times" (באנגלית) Justin Vela, ‏Turkey clears bird of spying for Israel, The Telegraph, 26 July 2013 Renegade bird accused of being an Israeli spy cleared after careful examination in Turkey, באתר "Hürriyet Daily News" (באנגלית) Gaziantep'i ayağa kaldıran kuş!, באתר "Haberturk" (בטורקית) Turkey villagers see Israeli spy in migratory bird, באתר "BBC" (באנגלית) "رادارات الخرطوم ترصد طيور التجسس وتعجز عن رصد الطائرات (بالعين المجردة)". Robert Tait, ‏'Vulture spying for Israel' caught in Sudan, The Telegraph, 10 December 2012 ABC News. "Israeli 'Spy' Captured in Sudan". ABC News. Thompson, Nick; Elbagir, Nima (12 בדצמבר 2013). "Sudan: Israeli 'spy vulture' nabbed during reconnaissance mission". CNN. נבדק ב-26 באוגוסט 2015. {{cite news}}: (עזרה) נשר מקראי, באתר הצפרות הישראלי Secret agent plot? Saudi Arabia claims bird working as Israel spy, באתר "Toronto Star" (באנגלית) "Saudis to free Israeli vulture". Emirates 24/7. 9 בינואר 2011. נבדק ב-20 באוגוסט 2015. {{cite news}}: (עזרה) Saudi Arabia 'detains' Israeli vulture for spying, באתר "BBC" (באנגלית) Alexander Marquardt (10 בינואר 2011). "Israeli Vulture Spy Declared Innocent By Saudi Arabia". ABC News. {{cite news}}: (עזרה) Kintisch, Eli (13 בינואר 2011). "Vulture Saudis Nabbed Was Third Israeli Bird Held Since 1975". אורכב מ-המקור ב-16 במאי 2013. נבדק ב-20 באוגוסט 2015. {{cite news}}: (עזרה) Diehl, Jackson (5 בינואר 2011). "PostPartisan - Israel's Spying Vulture - and Killer Shark". The Washington Post. נבדק ב-3 באוקטובר 2012. {{cite news}}: (עזרה) Erlichman, Erez (26 בינואר 2016). "Israel fears for 'spy' vulture caught in Lebanon". Yedioth Ahronoth. נבדק ב-26 בינואר 2016. {{cite news}}: (עזרה) "Lebanon returns Israeli vulture cleared of spying". BBC News. 30 בינואר 2016. נבדק ב-30 בינואר 2016. {{cite news}}: (עזרה) Hezbollah claims endangered eagle 'Israeli spy' after shooting down bird with university research band on its leg, באתר "National Post" (באנגלית) Hezbollah: We have captured an Israeli 'spy eagle' in Lebanon, באתר "ג'רוזלם פוסט" (באנגלית) רועי קייס וארז ארליכמן, חיזבאללה: לכדנו עוף דורס שריגל לישראל, באתר ynet, 16 באוקטובר 2013 The Associated Press, Hezbollah claims endangered eagle 'Israeli spy' after shooting down bird with university research band on its leg, National Post, ‏4 בספטמבר 2013 The story behind Tel Aviv University's terrorist spy eagle, shot down yesterday in Lebanon, Jewish Journal, ‏4 בספטמבר 2013 אוהד חמו, ‏כך חזר הנשר הישראלי הפצוע מסוריה, באתר ‏מאקו‏, 7 בספטמבר 2017 Strochlic, Nina (2015-08-20). "Hamas Arrests 'Israeli Spy' Dolphin". The Daily Beast (באנגלית). נבדק ב-2022-04-09. In defense of reason, not Israel. - Free Online Library, www.thefreelibrary.com Liad Osmo, Roi Kais, Double agent dolphin: Hamas catches 'Israeli spy' at sea, ynetnews, ‏3 ביולי 2015 "Hamas 'seizes Israeli spy dolphin' off Gaza". BBC News (באנגלית בריטית). 2015-08-20. נבדק ב-2022-04-09. T. O. I. staff, Iran media outlet: Captured ‘Mossad dolphin’ a robot, www.timesofisrael.com (באנגלית אמריקאית) Salma Abdelaziz CNN, Report: Hamas captures Israeli dolphin spy, CNN Elias Groll, Fact-Checking Hamas’s Claim That It Captured an Israeli Spy Dolphin, Foreign Policy (באנגלית אמריקאית) Killer Zionist dolphins? Hamas claims they exist, The Jerusalem Post | JPost.com (באנגלית אמריקאית) By  KHALED ABU TOAMEH,  HERB KEINON, Report: Abbas accuses Israel of using wild boars against Palestinians, The Jerusalem Post, ‏6 באוקטובר 2014 Wild Pig Released by Israeli Settlers Attacks Child in West Bank – – IMEMC News (באנגלית אמריקאית) 10-year-old Palestinian girl attacked by wild boar near Jenin, web.archive.org, ‏2017-06-23 Jordanian TV Host Dr. Bakr Al-Abadi: Israel Released Norwegian Rats Carrying Bubonic Plague in Egypt, Develops Ebola | MEMRI, web.archive.org, ‏2018-03-26 AFP and Michael Bachner, Iran accuses West of using lizards for nuclear spying, www.timesofisrael.com (באנגלית אמריקאית) Iran's ex-military chief: Israel sent lizards to spy on nuclear program", באתר "ישראל היום" (באנגלית) Hider, James (7 בינואר 2011). "Vulture held as Mossad spy by Saudi Arabia". The Australian. {{cite news}}: (עזרה) Jihad el Khazen (27 January 2011) "Ayoon Wa Azan (Conspiracy Theory)." Dar Al Hayat, International ed. (Beirut, Lebanon). Al Bawaba (Middle East) Ltd.